謝元汴

謝元汴  ， 又作謝元忭 ， 字梁也 ， 又字途野 ， 號霜崖 。 福建澄海人 。 明末及南明政治人物 ， 同進士出身 。 祖父謝應詔 ， 由舉人官陝西隴州知州 ， 崇禎六年舉人謝宗侯之子 ， 幼隨父宗鑛侍養隴州 。 六歲父攜歸鄉授學 ， 性聰敏 ， 九歲能屬文 。 父卒 ， 母守節撫之 。 十歲祖應詔卒於官 ， 家中落 。 元汴以孤子奉母 ， 性至孝 ， 能承母意 。 崇禎十五年 （ 1642年 ） 壬午科舉人 、 十六年 （ 1643年 ） 赴試京師 ， 由於兵亂 ， 道路阻絕 ， 由鎮江轉蘇杭 ， 遊虎丘 、 西湖而歸 。 當科會試改至八月 ， 遂再赴禮闈 ， 成癸未科進士 。 以念母 ， 請假歸 。 明年五月 ， 聞闖賊陷京師 ， 北向慟哭 。 又遇土賊黃海如攻陷澄海 ， 不能歸 ， 遂由揭陽至潮州 。 有僕人來 ， 始知妻劉氏罵賊而死 ， 家人分竄 ， 有鄰俠護送其母至南澳得脫 。 八月間道走漳州 ， 迎母至潮州 ， 僦屋而居 。 元汴不意數月之間 ， 國破家亡 ， 憂時念亂 ， 形諸叱吒 。 母知其意 ， 勗以大義 。 乙酉 （ 1645年 ） 六月 ， 隆武帝在福州監國 ， 元汴投袂而起 ， 辭母趨赴 ， 九月至福州 ， 授兵科給事中 ， 上 《 朋黨策 》 ， 十一月奉旨宣慰兩廣 ， 充冊封二藩副使 ， 便道奉母回潮 。 丙戌 （ 1646年 ） 二月至肇慶 、 梧州 ， 遂抵桂林 ， 有降紳希鄭芝龍意彈劾他 ， 遂革職還潮聽勘 。 永曆帝時期 ， 復任兵科給事中 。 己丑 （ 1649年 ） 五月奉命以監軍募兵平遠 ， 聯絡宗人謝志良 、 謝良友等 。 庚寅 （ 1650年 ） ， 廣州破 ， 永曆帝出逃南寧 ， 繼入緬甸 ， 元汴仍往來潮循之間 ， 日謀抗清 。 癸巳 （ 1653年 ） ， 郝尚久反正 ， 元汴與李士淳 、 羅萬傑等響應 ， 尚久兵敗 ， 元汴乃奉母躲避於豐順之大田 ， 授徒以食 。 居大田七年 ， 期間曾至廣州 ， 知永曆已亡 ， 反清勢力逐漸覆滅 ， 遂謀奉母歸潮州 。 但家已被戍兵所佔 ， 聞知潮州知府吳穎優禮賢士 ， 作詩貽穎爲請 ， 乃得還 。 吳穎欲以元汴任鄉飲賓 ， 清刑部尚書杜立德與元汴是同年進士 ， 貽書勸駕 ， 皆不受 。 戊申 （ 1668年 ） 十一月卒 ， 年五十七 ， 而母尚存 。 著 《 霜山草堂詩集 》 ， 入清爲禁書 。 弟元漢 ， 子謝渠 。